РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 броj: 011-2245/14

23. јануар 2015. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 23. јануара 2015. године, размотрио је амандмане на ПРЕДЛОГ ЗАКОНА О ПРЕВЕНЦИЈИ И ДИЈАГНОСТИЦИ ГЕНЕТИЧКИХ БОЛЕСТИ, ГЕНЕТИЧКИ УСЛОВЉЕНИХ АНОМАЛИЈА И РЕТКИХ БОЛЕСТИ, које је поднео Одбор за здравље и породицу.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је у складу са чланом 164. Пословника Народне скупштине размотрио амандмане на Предлог закона о превенцији и дијагностици генетичких болести, генетички условљених аномалија и ретких болести и сматра да су у складу са Уставом и правним системом Републике Србије амандмани:

- на члан 14. који је поднео Одбор за здравље и породицу;

- на члан 16. који је поднео Одбор за здравље и породицу;

- на члан 21. који је поднео Одбор за здравље и породицу;

- на наслов изнад члана 22. и члан 22. који је поднео Одбор за здравље и породицу;

- на члан 26. који је поднео Одбор за здравље и породицу;

- на члан 33. који је поднео Одбор за здравље и породицу.

За известиоца Одбора на седници Народне скупштине одређен је председник Одбора.

ПРЕДСЕДНИК

др Александар Мартиновић